Published on June 26, 2007
Author: progettolullabies
Source: slideshare.net
Libri zûc di fâ sù toc par toc
1. E je la vierte. Farc si svee dopo il lunc sium da l’unviêr. Nol rive a viodi nuie; cu lis çatutis, al va a cirî i siei ocjâi.
2. Planc planin al ven fûr de sô tane e subite si scjalde il musticut cul cliput dal soreli. Po dopo al slungje la orele, al sint il cjant dolç dal rusignûl e il cisicâ des sisilutis.
3. Al tocje la tiere,al nase e al dîs: - Ce mulisite! Ce bon odôr di jerbe frescje e di rosis!
4. Cjamine, cjamine al sint la jerbe bagnade: - Cuissà dulà che o soi?
5. Ssscc, gluc, glu, sccc - E je la aghe de roie! Al va dongje, al slungje la çate te aghe: - Brr…Brr…Brr… Ce frescje! Ce fredute!
6. Cumò mi lavi il mustic e cussì mi svei. Intant al sint alc movisi jenfre la jerbe, dongje dal baraç blanc.
7. - Cui isal? - O soi il musian e o cîr i viers. - Âstu viodût i miei ocjâi par câs? - No ai timp jo par lâ a cirî robis par te! Prove sgarfe daûr des trisculis, tal palût o in mieç dai baraçs.
8. Farc al rive nasant dongje des trisculis, lis cerce: - Ummh! Mmhh! A son dolcis, un tic garbis ma son propite buinis! Ce spansade! Ma ocjâi culì no ‘nd è!...
9. - Provìn dentri ta la aghe. Al passe parsore il puintut di len e al rive tal palût.
10. Cra Cra Cra Cra - Ce confusion che a fasin vuê i crots! Doman a ven la ploie!
11. Di colp dut al tâs. Si sint dome l’ajar movi lis fueis dai rôi, dai vencjârs e da lis cjanis garganis.
12. - Aiar, tu che tu ziris par dut, âstu viodût i miei ocjâi? - Ssc… wv…. Scc… Nooo… Noooo… Torne indaûr… ûr… ûrrr… ûrrr
13. Poc dopo Farc al rive sot dal rôl, dulà che al sta Siôr Çus che i domande maraveât: - Ce vustu Farc? Ciristu alc? - Sì, par plasê podistu viodi se parsore dal to arbul a son i miei ocjâi?
14. - Uff!! O soi vieli, ma larai distès. Çus si rimpine adalt, al cuche lontan e si inecuarz che li dongje, tal nît da la cheche lare e dispetose, al è alc che al lûs.
15. - Farc, va a viodi, salacor, al è ce che tu ciris! - Ma jo no soi bon di svualâ. Va tu par plasê!
16. Çus al va subite e al torne cui ocjâi strents tal bec. Farc in fin dai fins content ju met sù. - Ce maravee la vierte tai prâts, ta lis bassis e tai palûts dal biotip di Flambri e di Vuirc!!! A fin fate ancje jo o giolt di dut chest sflandôr!!!
E je la vierte. Farc si svee dopo il lunc sium da l’unviêr. Nol rive a viodi nuie; cu lis çatutis, al va a cirî i siei ocjâi. Planc planin al ven fûr de sô tane e subite si scjalde il musticut cul cliput dal soreli. Po dopo al slungje la orele, al sint il cjant dolç dal rusignûl e il cisicâ des sisilutis. Al tocje la tiere,al nase e al dîs: - Ce mulisite! Ce bon odôr di jerbe frescje e di rosis! Cjamine, cjamine al sint la jerbe bagnade: - Cuissà dulà che o soi? Ssscc, gluc, glu, sccc - E je la aghe de roie! Al va dongje, al slungje la çate te aghe: -Brr…Brr…Brr… Ce frescje! Ce fredute! Cumò mi lavi il mustic e cussì mi svei. Intant al sint alc movisi jenfre la jerbe, dongje dal baraç blanc. - Cui isal? - O soi il musian e o cîr i viers. - Âstu viodût i miei ocjâi par câs? - No ai timp jo par lâ a cirî robis par te! Prove sgarfe daûr des trisculis, tal palût o in mieç dai baraçs. Farc al rive nasant dongje des trisculis, lis cerce: - Ummh! Mmhh! A son dolcis, un tic garbis ma son propite buinis! Ce spansade! Ma ocjâi culì no ‘nd è!... -Provìn dentri ta la aghe. Al passe parsore il puintut di len e al rive tal palût. Cra Cra Cra Cra - Ce confusion che a fasin vuê i crots! Doman a ven la ploie! Di colp dut al tâs. Si sint dome l’ajar movi lis fueis dai rôi, dai vencjârs e da lis cjanis garganis. - Aiar, tu che tu ziris par dut, âstu viodût i miei ocjâi? - Ssc… wv…. Scc… Nooo… Noooo… Torne indaûr… ûr… ûrrr… ûrrr Poc dopo Farc al rive sot dal rôl, dulà che al sta Siôr Çus che i domande maraveât: - Ce vustu Farc? Ciristu alc? - Sì, par plasê podistu viodi se parsore dal to arbul a son i miei ocjâi? -Uff!! O soi vieli, ma larai distès. Çus si rimpine adalt, al cuche lontan e si inecuarz che li dongje, tal nît da la cheche lare e dispetose, al è alc che al lûs. -Farc, va a viodi, salacor, al è ce che tu ciris! - Ma jo no soi bon di svualâ. Va tu par plasê! Çus al va subite e al torne cui ocjâi strents tal bec. Farc in fin dai fins content ju met sù. - Ce maravee la vierte tai prâts, ta lis bassis e tai palûts dal biotip di Flambri e di Vuirc!!! A fin fate ancje jo o giolt di dut chest sflandôr!!!
1 2 3 4 8 7 6 5 9 10 11 12 16 15 14 13
Marilenghe NTitolo 1 ... Cirî par scuvierzi ... La fieste par la vierte >DOXQQL GL FODVVH H DQQR VFRODVWLFR 6FXROD SULPDULD GL %HUWLROR ...
Read more
"Cirî, tocjâ, provâ par scuvierzi il mont" Progetto di lingua e cultura friulana.
Read more
"Cirî, tocjâ, provâ par scuvierzi il mont" Progetto di lingua e cultura friulana - biennio 2009/2011.
Read more
Cjale lis altris pagjinis di aiût, o domande ai utents plui esperts par scuvierzi cemût vê i miôrs risultâts. Divertissiti! Voie di partecipâ ancje tu?
Read more
... ma soredut di scuvierzi la lôr storie vere, ... Di pôc al à publicât par Gaspari il volum Le porte della salvezza, ...
Read more
... voltât par furlan dal nestri sportel, ... E je une esperience dai sens, pardabon un viaç: scuvierzi la bielece, rifleti su lis sôs storiis, ...
Read more
E par scuvierzi curiositâts e ricjecis di chest patrimoni popolâr nuie di miôr di un libri che al è a pene jessût come suplement dal nestri gjornâl e ...
Read more
fâ premessis e conclusions; scuvierzi cause e efiet; capî la intenzion. Prin incuintri. ... Tratâ par telefon: Che al scusi, cun cui fevelio?
Read more
eng_Latn eng_Latn eng_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn unk fur_Latn eng_Latn fur_Latn eng_Latn fur_Latn eng_Latn fur_Latn eng_Latn fur_Latn eng_Latn fur_Latn eng_Latn fur_Latn eng_Latn fur_Latn eng_Latn